U-I-271/20
Natisni
Opravilna št.:
U-I-271/20
Datum odločitve:
9. 9. 2020
ECLI:
ECLI:SI:USRS:2020:U.I.271.20
Akt:
Zakon o dohodnini (ZDoh-2), 112. in 127. čl.
Izrek:
Pobuda za začetek postopka za oceno ustavnosti 112. in 127. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19 in 66/19)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Babić Mira, Mislinja
Datum vloge:
24. 6. 2020
Vrsta odločitve:
sklep
Vrsta rešitve:
zavrženje
Dokument:
US32485
Dokument v PDF obliki:
U-I-271-20.pdf
210 KB
Prenesite datoteko
U-I-271/20-4
9. 9. 2020
SKLEP
Ustavno sodišče je v postopku za preizkus pobude Mire Babić
,
Mislinja
, na seji 9. septembra 2020
sklenilo:
Pobuda za
začetek postopka za
oceno ustavnosti 112. in 127. člena Zakona o dohodnini (Uradni list RS, št. 13/11
–
uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19 in 66/19)
se zavrže.
OBRAZLOŽITEV
1. Pobudnica izpodbija 112. člen Zakona o dohodnini (v nadaljevanju ZDoh-2), ki določa osebne olajšave za zmanjšanje letne davčne osnove, in 127. člen ZDoh-2, ki določa akontacijo dohodnine od dohodka iz zaposlitve. Navaja, da se ji od 1. 1. 2020 obdavčuje sorazmerni del pokojnine, ki jo prejema iz tujine, kar naj bi bilo v neskladju s 14. členom Ustave in 6. členom Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP).
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani določbi na pravni položaj pobudnice ne učinkujeta neposredno. Zoper informativni izračun dohodnine, v katerem davčni organ davčno osnovo določi z upoštevanjem izpodbijanih določb ZDoh-2, je dopustno vložiti ugovor, o katerem davčni organ odloči z odločbo. Zoper to odločbo je mogoče vložiti pritožbo na Ministrstvo za finance. Z njegovo odločitvijo (zavrnitvijo pritožbe) postane odločitev davčnega organa prve stopnje dokončna. Zoper dokončne upravne akte pa je zagotovljeno sodno varstvo v upravnem sporu. Ustavno sodišče v takih primerih šteje, da se pobuda za začetek postopka za oceno ustavnosti lahko vloži šele po izčrpanju pravnih sredstev zoper posamični akt, izdan na podlagi izpodbijanih predpisov, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je obrazloženo v sklepu št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti izpodbijanih določb. Zato je Ustavno sodišče njeno pobudo zavrglo.
4.
Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, DDr. Klemen Jaklič, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik